Tutlayin ur llint ara d inagrawen imsariyen*, d tid yettbeddilen deg wakud d wadeg. Ihi, asmeskel d win i d-yessebganen tazmert n tutlayt, imi tezmer ad d-tini taɣawsa s tɣara-nniḍen ilmend n wakud neɣ n umsiwal, Asegzawal n tesnilest d tussniwin n tmeslayt n Dubois (J). (1999 : 504) yenna-d : nsemma asmeskel, aḍerru* s wayes tutlayt , yettwameslayen deg yiwet n tallit, deg yiwen n umkan, sɣur yiwen n unagraw inmetti; ur telli ara d tallut* ɣer wayen tella deg tallit-nniḍen, ɣer unagraw inmetti-nniḍen.1